Quan va néixer Anna Comellas?
Anna Comellas Vila-Puig (Sabadell, Vallès Occidental, 11 d'octubre de 1971), és una violoncel·lista catalana.
És filla de Gonçal Comellas, i de Glòria Vila-Puig Codina, i és la gran de dues germanes. A l'edat d'un any es desplaça amb la família a l'Empordà, a la vila dels avis paterns, Avinyonet de Puigventós, lloc on resideix fins als divuit anys, moment en què es trasllada a Barcelona per aprofundir els estudis musicals; fins als vint-i-vuit segueix vinculada de manera intermitent amb la comarca, malgrat que més tard s'establi al Masnou. Viu i coneix la música en l'ambient familiar, i als dotze anys s'inicia en el cel·lo amb Jaume Cristau a l'escola de música del Casino Menestral Figuerenc, segueix en el mateix centre amb Josep Bassal i, a partir de 1989, amb Marçal Cervera, a Barcelona, per finalitzar la carrera amb el professor Peter Thiemann. Va ser mereixedora del Premi extraordinari de Grau superior de la carrera de violoncel (1997).
Ha participat en diversos cursos de perfecciónament, entre els quals tenen especial importància els "Cursos Internacionals de Música de Llançà", celebrats durant el mes d'agost. Ha rebut classes de mestres de renom com Philis Young, Marçal Cervera i Millet, Roger Abin i Maud Martin Tortelier. I de música de cambra amb Claudi Arimany, el seu pare, Gonçal Comellas i Norbert Blüme. Ha estat becada per la Fundació Güell i la Fundació Pau Casals. Ha compaginat la docència musical amb la interpretació, havent actuat en diferents llocs de Catalunya, Espanya, i l'estranger, amb diferents formacions de música de cambra.
Ha estat professora de violoncel al Conservatori Municipal de Música de Cervera (Lleida), a l'Escola de Música del Casino Menestral de Figueres (1992-93), a
l'Escola Municipal de Música de Cornellà de Llobregat i al Conservatori Municipal de Música de Barcelona. Actualment, és professora de violoncel de l'Escola Municipal de Música "Casa dels Nens" de Barcelona. Durant tres temporades ha acompanyat el cantautor Lluís Llach, i ha estat violoncel solista de l'Orquestra de Cambra Gonçal Comellas. L'agost de l'any 2000 va debutar com a solista amb el Concert per a violoncel i orquestra de Saint Saëns i va obtenir un gran èxit tant de públic com de crítica. Actualment forma part del "Trio Smetana" formació que va tancar la I Temporada de Cambra (2003) al Palau de la
Música Catalana organitzat per Ibercamera, i des de l'any 2005 col·labora amb la Cobla Sant Jordi.
L'11 d'octubre de 1971.